**Výzva na predloženie ponuky**v zmysle § 8, ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

1. **Identifikácia verejného obstarávateľa:**

**Názov organizácie:** AGRO Hosťovce, s.r.o.

**IČO:** 34106421

**DIČ:** 2020412317

**Sídlo organizácie:** Hosťovce 1, 951 91 Hosťovce

**Internetová adresa:** http://www.agrohostovce.sk/

**Kontaktné miesto:** EUFC SK, s.r.o., Kalnická cesta 8, 934 01 Levice

**Kontaktné osoby:**

**Meno a priezvisko:** Mgr. Roman Mikušinec

**Telefón:** 0908 93 46 80

**e-mail:** roman.mikusinec@eufc.sk

1. **Postup:**

Zákazka podľa § 8, ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len zákon).

1. **Druh zákazky:**

Stavebné práce.

1. **Predpokladaná hodnota zákazky:**

2 084 178,36 EUR bez DPH.

1. **Názov zákazky:**

Energetické využitie biomasy v spoločnosti AGRO Hosťovce, s.r.o.

1. **Opis zákazky:**

Predmetom zákazky je realizácia stavebných prác v rámci projektu „Energetické využitie biomasy v spoločnosti AGRO Hosťovce, s.r.o.“ v zmysle projektovej dokumentácie a v rozsahu výkazu výmer.

**2. CPV slovník:**

Hlavný predmet

Hlavný slovník: 45213240-7

Dodatočné kódy CPV: 45000000-7

Lokalita: Zlaté Moravce, mestská časť Chyzerovce, k.ú. Chyzerovce

Rozsah stavebných prác: v rozsahu výkazu výmer a projektovej dokumentácie, ktorá tvorí neoddeliteľnú súčasť týchto súťažných podkladov

Záručná doba: 60 mesiacov

Projektová dokumentácia je dostupná na adrese: http://agrohostovce.sk/index.php?page=ostatne

1. **Miesto dodania diela:**

Hosťovce, k.ú. Hosťovce

1. **Rozsah predmetu zákazky:**

Podľa Opisu uvedeného v bode 6 a príloh k tejto výzve.

1. **Rozdelenie zákazky obstarávania na časti:**

NIE.

1. **Možnosť predloženia variantných riešení:**

Nepovoľuje sa.

1. **Typ zmluvy, ktorá bude výsledkom verejného obstarávania:**

Verejný obstarávateľ uzatvorí s úspešným uchádzačom Zmluvu o dielo podľa § 536 a nasl. zákona č. 513/1991 Zb. Obchodného zákonníka v znení neskorších predpisov.

Zmluva o dielo nadobudne platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia na web stránke objednávateľa a po splnení odkladacej podmienky, ktorá spočíva v tom, že dôjde k schváleniu procesu verejného obstarávania. V prípade neschválenia procesu verejného obstarávania poskytovateľom nenávratného finančného príspevku si verejný obstarávateľ vyhradzuje právu využiť inštitút odkladacej podmienky a následne zmluvu anulovať.

Požiadavky verejného obstarávateľa uvedené v návrhu Zmluvy o dielo sú pre uchádzača záväzné.

Návrh Zmluvy o dielo tvorí prílohu č. 4 tejto výzvy.

1. **Trvanie zmluvy:**

do 6 mesiacov odo dňa účinnosti zmluvy.

1. **Hlavné podmienky financovania a platobné podmienky alebo odkaz na dokumenty, v ktorých sa uvádzajú:**

Predmet zákazky bude financovaný z rozpočtu: Agro Hosťovce, s.r.o. a NFP, z Operačného programu: Program rozvoj vidieka 2014 - 2020.

Úhrada faktúry bude realizovaná bezhotovostným prevodom v zmysle platných prepisov. Splatnosť faktúr bude min. 60 dní.

Ďalšie podmienky týkajúce sa financovania predmetu zákazky sú uvedené v návrhu Zmluvy o dielo.

1. **Označenie, či realizovanie služby je podmienené osobitným povolením (napr. licenciou, autorizáciou a pod.):**

NIE.

1. **Osobitné povolenie, licencia, autorizácia a pod.:**

-

1. **Označenie, či sa vyžaduje uviesť mená a odbornú kvalifikáciu osôb zodpovedných za plnenie zmluvy:**

-

1. **Obhliadka miesta realizácie miesta poskytnutia služby:**

Odporúča sa, záujemca sa na obhliadku môže nahlásiť u kontaktnej osoby, ako v bode 1.

1. **Lehota na predkladanie ponúk a označenie ponúk:**

do 15. 10. 2018 do 09:00 hod.

Uchádzač môže predložiť len jednu ponuku. Ponuky sa predkladajú v slovenskom jazyku. Doklady a dokumenty uchádzača musia byť v slovenskom, resp. v českom jazyku. Ak má uchádzač sídlo mimo územia Slovenskej republiky a nemá možnosť predložiť ponuku priamo v slovenskom jazyku/českom jazyku, doklady a dokumenty musia byť predložené v pôvodnom jazyku a súčasne musia byť úradne preložené do slovenského jazyka. Preklady dokladov musia byť úradne opatrené okrúhlou pečiatkou, vyhotovené úradnými prekladateľmi.

Ponuky je potrebné predložiť písomne (poštou, doručovateľskou službou alebo osobne) na adresu kontaktného miesta uvedenú v tejto výzve s uvedením hesla „Energetické využitie biomasy“.

1. **Dátum a miesto otvárania a hodnotenia súťažných ponúk:**

 17. 10. 2018 do 10:00 hod.

Miesto: AGRO Hosťovce, s.r.o., Hosťovce 1, 951 91 Hosťovce.

Otvárania súťažných ponúk sa môžu zúčastniť všetci uchádzači, ktorí predložili súťažnú ponuku v lehote na predkladanie súťažných ponúk. Otváranie súťažných ponúk sa bude riadiť ustanoveniami § 52 zákona o verejnom obstarávanie.

Vyhodnotenie súťažných ponúk sa uskutoční v súlade s § 53 zákona o verejnom obstarávaní. Hodnotenie súťažných ponúk je neverejné.

1. **Podmienky účasti a dokumenty požadované verejným obstarávateľom:**

**Nižšie predkladané dokumenty a doklady nesmú byť staršie ako tri mesiace ku dňu predkladania ponúk. Predkladajú sa ako originály alebo úradne overené kópie.**

1. Uchádzač predloží doklad, ktorý uchádzača oprávňuje dodávať tovar, uskutočňovať stavebné práce, alebo poskytovať službu, ktorá je predmetom obstarávania.
2. Čestné vyhlásenie, že uchádzač ani jeho štatutárny orgán, ani žiadny člen štatutárneho orgánu, ani žiadny člen dozornej rady, ani prokurista neboli právoplatne odsúdení za trestný čin podvodu, za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe, trestné činy súvisiace s terorizmom alebo spojené s teroristickými aktivitami, využívanie detskej práce alebo iných foriem obchodovania s ľuďmi;
3. čestné vyhlásenie, že neporušuje zákaz nelegálnej práce a nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov,
4. čestné vyhlásenie uchádzača, že nie je v konkurze, likvidácii, reštrukturalizácii a nie je voči nemu vedené exekučné konanie
5. Referencie od jedného alebo niekoľkých užívateľov stavieb, ktorým v predchádzajúcich 5 rokoch uchádzač uskutočnil stavebné práce obdobného charakteru ako je predmet zákazky približne v sume predpokladanej hodnoty stavebnej investície s toleranciou - 5 % z predpokladanej hodnoty zákazky. Za stavebné práce obdobného charakteru sa budú považovať všetky pozemné a inžinierske stavby, ktoré sú podobného charakteru ako je predmet zákazky. V referenciách bude obstarávateľ akceptovať aj samostatné, od jedného uchádzača, zákazky s hodnotou o 30% nižšou, ako je predpokladaná hodnota zákazky bez DPH, ktoré sumárne dosiahnu predpokladanú hodnotu stavebnej investície s - 5 % toleranciou. Obstarávateľ bude akceptovať aj referencie na práce, u ktorých sa uchádzač podieľal ako subdodávateľ. V takýchto prípadoch predkladá uchádzač aj fotokópiu zmluvy, na základe ktorej bola príslušná investícia vzťahujúca sa k referenciám realizovaná. V prípade vystavených referencií od jedného užívateľa sa suma zákazky nevzťahuje na jednu investíciu. Od jedného užívateľa môže predložiť referencie na niekoľko stavebných objektov, ktoré uskutočnil v predchádzajúcich 5-tich rokoch. Obstarávateľ akceptuje fotokópiu referencií z údajov o hospodárskom subjekte vedených v informačných systémoch Úradu pre verejné obstarávanie podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov v registri – Evidencia referencií,

Upozornenie: doklady v bodu 2, 3 a 4 je možné nahradiť čestným vyhlásením uchádzača, že je vedený v „Zozname hospodárskych subjektov“ vedeného Úradom pre verejné obstarávanie (ÚVO) a že skutočnosti dokladované v čase zápisu do tohto zoznamu sú platné v termíne prekladania cenových ponúk. Doklady v bode 2 je možné nahradiť príslušnými výpismi z registra trestov na právnickú osobu a výpismi z registra trestov všetkých členov štatutárneho orgánu, členov dozornej rady prípadne prokuristu a to nie staršími ako 3 mesiace ku dňu predkladania ponúk.

**Obstarávateľ bude od víťazného uchádzača požadovať predložiť v lehote do 5 pracovných dní odo dňa doručenia písmnej výzvy nasledovné doklady (za predpokladu, že uvedené doklady nedoručil v rámci zaslania cenovej ponuky):**

1. výpis z registra trestov všetkých členov štatutárneho orgánu, členov dozornej rady prípadne prokuristu nie starší ako 3 mesiace ku dňu predkladania ponúk a to ako originál alebo úradne overenú kópiu
2. výpis z registra trestov právnickej osoby nie starší ako 3 mesiace ku dňu predkladania ponúk a to ako originál alebo úradne overenú kópiu.

Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z uvedených dokladov alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu (§ 32 odsek 4 zákona o verejnom obstarávaní), nie starším ako 3 mesiace ku dňu predkladania ponúk.

V prípade víťazného uchádzača obstarávateľ preverí jeho zapísanie do registra partnerov verejného sektora v registri partnerov verejného sektora na webovom sídle MS SR: <https://rpvs.gov.sk/rpvs> v súlade s podmienkami stanovenými v zákone č. 315/2016 Z.z., v prípade, že mu povinnosť zápisu vyplýva z predmetnej zmluvy, ktorú uzatvára s žiadateľom/prijímateľom.

1. **Lehota viazanosti ponúk:**

do 30. júna 2019

1. **Adresa, na ktorú sa majú ponuky doručiť**

Kompletné a ocenené ponuky je potrebné doručiť v písomnej podobe (poštou, doručovateľskou službou alebo osobne) na adresu kontaktného miesta uvedeného v bode 1 tejto výzvy.

1. **Kritériá na hodnotenie ponúk a ich uplatnenie:**

Kritérium: najnižšia cena spolu s DPH

Uchádzač vyplní priloženú prílohu s názvom „Návrh na plnenie kritérií hodnotenia“, „Výkaz výmer“ a „Návrh zmluvy“.

1. **Mena a ceny uvádzané v ponuke**

Cena musí byť stanovená podľa § 3 zákona NR SR č.18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. NR SR č.18/1996 Z. z. o cenách v znení neskorších predpisov.

Uchádzačom navrhovaná cena bude vyjadrená v Eurách. Cenová ponuka v inej mene ako EURO musí byť prepočítaná na EURO. Výšku ceny ponuky uchádzač prepočíta kurzom Národnej banky Slovenska (ďalej len „NBS“) platným v deň vypracovania cenovej ponuky a prepočet potvrdí svojim podpisom.

Ak je uchádzač platcom dane z pridanej hodnoty (ďalej len „DPH“), cenu uvedie v zložení:
cena za predmet zákazky v Eur (bez DPH)
výška DPH v Eur
celková cena v Eur (s DPH)

Ak uchádzač nie je platcom DPH, uvedie celkovú cenu. Na skutočnosť, že nie je platiteľom DPH, upozorní/uvedie v ponuke.

1. **Ekonomicky najvýhodnejšia ponuky – kritériá a ich relatívna váha:**

- -

1. **Obsah ponuky:**

Súťažné ponuka predložená uchádzačom bude obsahovať:

1. Identifikačné údaje uchádzača v rozsahu: obchodné meno, sídlo alebo miesto podnikania, zoznam členov štatutárneho orgánu s uvedením ich mena a priezviska, kontaktné údaje uchádzača na komunikáciu s verejným obstarávateľom – meno kontaktnej osoby, tel. číslo, e-mailová adresa.
2. Dokladovanie podmienok účasti podľa bodu 20 tejto výzvy.
3. Návrh na plnenie kritérií hodnotenia
4. Rozpočet v papierovej a v elektronickej podobe na CD disku. Jednotlivé rozpočtové položky budú uvedené s 9-miestnym kódom podľa katalógu stavebných prác s uvedením databázy, v akej bol vypracovaný rozpočet (napr. ODIS, Cenekon, a pod.).
5. Návrh zmluvy
6. **Vysvetlenie**

V prípade potreby vysvetlenia údajov uvedených vo výzve na predkladanie ponúk, môže požiadať ktorýkoľvek zo záujemcov o ich vysvetlenie priamo u kontaktnej osoby elektronickou poštou na adrese: roman.mikusinec@eufc.sk.

Verejný obstarávateľ, ak je to nevyhnutné, môže doplniť informácie uvedené vo výzve na predkladanie ponúk, ktoré preukázateľne súčasne oznámi všetkým známym záujemcom, najneskôr 3 dni pred uplynutím lehoty na predkladanie ponúk.

1. **Ďalšie informácie verejného obstarávateľa:**

Upozorňujeme, že proces obstarávania sa riadi spôsobom a postupmi v súlade s Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020 – aktualizácia č. 1.

Do hodnotenia podľa kritéria na vyhodnotenie ponúk budú zaradení len tí uchádzači, ktorí splnia podmienky účasti uvedené v bode 19. tejto výzvy a dodržia všetky požiadavky verejného obstarávateľa na predmet zákazy a obsah ponuky uvedenej v tejto výzve.

Od úspešného uchádzača bude verejný obstarávateľ vyžadovať, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch (v prípade fyzickej osoby: meno, priezvisko, adresa pobytu, identifikačné číslo alebo dátum narodenia, v prípade právnickej osoby: obchodné meno alebo názov, sídlo, identifikačné číslo), údaje o osobe oprávnenej konať za subdodávateľa v rozsahu meno, priezvisko, adresa pobytu, dátum narodenia (s výnimkou dodávateľa tovarov) a preložil čestné vyhlásenie podpísané osobou oprávnenou konať za uchádzača, že subdodávatelia spĺňajú podmienky účasti podľa § 32 ods. 1 písm. e) zákona o verejnom obstarávaní vo vzťahu k tej časti predmetu zákazky, ktorú má tento subdodávateľ plniť.

Verejný obstarávateľ neuzavrie zmluvu s uchádzačom, ktorý má povinnosť zapísania do registra partnerov verejného sektora a nie je zapísaný v registri partnerov verejného sektora alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

Verejný obstarávateľ si vyhradzuje právo zrušiť použitý postup zadávania zákazky vtedy, ak sa zmenili okolnosti, za ktorých sa vyhlásilo verejné obstarávanie.

Verejný obstarávateľ si vyhradzuje právo neprijať ani jednu ponuku z predložených ponúk v prípade, že predložené ponuky nebudú výhodné pre verejného obstarávateľa alebo budú v rozpore s finančnými možnosťami verejného obstarávateľa.

Ponuky uchádzačov musia byť vypracované v rozsahu a forme podľa požiadaviek verejného obstarávateľa stanovených v tejto výzve a jej prílohách.

Všetky výdavky spojené s prípravou, predložením dokladov a predložením ponuky znáša výhradne uchádzač bez finančného nároku voči verejnému obstarávateľovi.

Verejný obstarávateľ v lehote do 5 pracovných dní od vyhodnotenia ponúk oznámi všetkým uchádzačom výsledok ich vyhodnotenia. Úspešnému uchádzačovi oznámi, že jeho ponuku prijíma, ostatným uchádzačom oznámi, že sú neúspešní.

Prílohy:

1. Projektová dokumentácia
2. Výkaz výmer
3. Návrh na plnenie kritérií
4. Návrh zmluvy o dielo

V B. Bystrici, 14. septembra 2018

Meno a podpis zodpovednej osoby:

 Mgr. Roman Mikušinec

 osoba poverená VO